《潮回日射星》
宋代·林希逸

有底平沙上，辉辉不暂停。潮回阴未夕，日射灿如星。

落水归何处，斜阳照远汀。浮光看闪闪，散地见荧荧。

拟泛槎寻石，知非草化萤。晚来河汉白，渔火满沧溟。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。